Държавен вестник, бр. 67, 2017 г., стр. 192

СТР.  192	
Д Ъ Р Ж А В Е Н  В Е С Т Н И К 	
БРОЙ  67
(2) Събраните данни не могат да се из-
ползват за цели, различни от посочените в 
ал. 1, освен с изричното съгласие на лицето, 
за което се отнасят, или ако това е разре-
шено със закон.
Чл. 6. (1) Задължение за извършване на 
процесуални действия и удостоверителни 
изявления по електронен път възниква, ако 
гражданинът, съответно организацията, са 
посочили уникален идентификатор, установен 
съгласно закон.
(2) Проверка на самоличността на зая-
вителя при подаване на заявление по елек-
тронен път във връзка с извършването на 
процесуални действия и удостоверителни 
изявления в електронна форма се извършва 
незабавно по реда на Закона за електронната 
идентификация, както и по други начини, 
установени със закон.
Чл. 7. Интегритетът и авторството на 
подадените по електронен път изявления 
във връзка с извършването на процесуални 
действия и удостоверителни изявления в 
електронна форма се установяват чрез квали-
фициран електронен подпис при спазване на 
действащото в тази област законодателство, 
освен ако със закон е предвидено друго.
Г л а в а  т р е т а
ТЕХНИЧЕСКИ ИЗИСКВАНИЯ И ПОЛИ-
ТИКИ НА ОРГАНИТЕ НА СЪДЕБНАТА 
ВЛАСТ ЗА ИЗВЪРШВАНЕ НА ПРОЦЕСУ-
АЛНИ ДЕЙСТВИЯ И УДОСТОВЕРИТЕЛНИ 
ИЗЯВЛЕНИЯ В ЕЛЕКТРОННА ФОРМА И 
НАЧИНИТЕ ЗА ИЗВЪРШВАНЕТО ИМ 
Раздел I
Общи положения
Чл. 8. (1) Всички информационни системи 
и софтуерни компоненти на органите на съ-
дебната власт, използвани при извършването 
на процесуални действия и удостоверителни 
изявления, в т.ч. регистри, интернет страници, 
вътрешни информационни системи, потре-
бителски интерфейси към съществуващи 
системи, трябва да отговарят на изискванията 
на тази наредба.
(2) Всяка функционалност на сървърните 
компоненти на информационните системи, 
която е достъпна за потребители, трябва 
да е достъпна и като публичен програмен 
интерфейс чрез уебуслуга.
(3) Всички системи трябва да комуни-
кират помежду си единствено с публично 
документирани програмни интерфейси. Редът 
за осъществяване на достъп до програмните 
интерфейси се определя с решение на пле-
нума на Висшия съдебен съвет.
(4) Публичните програмни интерфейси 
трябва да поддържат атрибут за версия. Ста-
рите версии трябва да са достъпни минимум 
24 месеца след публикуването на нова версия.
(5) Когато обхватът на информационните 
системи предполага използване от повече от 
един орган на съдебната власт, то информа-
ционните системи трябва да са изградени по 
начин, позволяващ обслужването на всички 
органи на съдебната власт да се извършва с 
една инсталация.
(6) Инсталирането на нова версия на 
информационните системи трябва да се из-
вършва, без те да спират работа.
(7) В извънредни случаи, когато техно-
логични причини налагат това, спирането 
на работата на информационните системи 
се извършва извън работното време на ор-
ганите на съдебната власт, като за това се 
уведомяват Висшият съдебен съвет и всички 
заинтересовани страни не по-късно от два 
работни дни преди спирането.
Раздел II
Интерфейси и протоколи за достъп
Чл. 9. (1) Пленумът на Висшия съдебен 
съвет утвърждава изискванията към потре-
бителските интерфейси.
(2) Уеббазираните потребителски интер-
фейси на информационните системи, ин-
тернет страниците и порталите на органите 
на съдебната власт трябва да отговарят на 
изискванията на WCAG 2.0 („Web Content 
Accessibility Guidelines 2.0“ на „World Wide 
Web Consortium“).
(3) Потребителските интерфейси на пуб-
личните елементи от информационните 
системи, интернет страниците и порталите 
на органите на съдебната власт трябва да 
прилагат адаптивен дизайн и структура 
(responsive web design), гарантиращи пра-
вилното визуализиране на информацията 
без загуба на функционалност, в случаите, 
когато достъпът се осъществява чрез мо-
билни устройства.
(4) Потребителските интерфейси по ал. 2 
и 3 трябва да отговарят на следните условия:
1. да осигуряват чрез съдържанието си рав-
нопоставеност на потребителите и органите 
на съдебната власт, прозрачност, достъпност 
и доверие при предоставяне на информация и 
функционалност, свързани с извършването на 
процесуални действия или удостоверителни 
изявления в електронна форма;
2. да осигуряват пълнота на информацията 
за извършване на процесуални действия или 
удостоверителни изявления в електронна 
форма, включително: да представят текстове, 
символи и изображения на достъпен език, 
да насочват потребителя със съответна под-
редба към следващите стъпки в процеса по 
извършване на процесуални действия и удос-
товерителни изявления в електронна форма 
и свързани дейности и информация, както 
и да осигуряват улеснения за реализиране